चंपाई सोरेन झारखंड में चार बार मंत्री और एक बार मुख्यमंत्री का पद संभाल चुके हैं. पहली बार वर्ष 2010 में भाजपा-झामुमो गठबंधन वाली अर्जुन मुंडा की सरकार में कैबिनेट मंत्री बने थे. इसके बाद वर्ष 2013 में झामुमो-कांग्रेस गठबंधन की सरकार बनी तो इन्हें फिर से मंत्री पद मिला और तीन विभाग उद्योग, परिवहन और आदिवासी कल्याण मंत्रालय के मंत्री रहे. वर्ष 2019 में राज्य में झामुमो-कांग्रेस गठबंधन की सरकार बनी तो हेमंत सोरेन की सरकार में 28 जनवरी 2020 को चंपाई सोरेन को फिर एक बार मंत्री बनाया गया. इसके बाद बड़े राजनीकि घटनाक्रम में जब 31 जनवरी 2024 को एक मामले में इडी ने तत्कालीन सीएम हेमंत सोरेन को गिरफ्तार किया, तो इंडिया गठबंधन ने सीएम पद के लिए चंपाई सोरेन को चुना. इसके बाद चंपाई सोरेन ने 02 फरवरी 2024 से 03 जुलाई 2024 तक झारखंड के मुख्यमंत्री के रूप में कार्य किया. जेल से बाहर आने के बाद चंपाई सोरेन ने सीएम पद से इस्तीफा दिया. हेमंत सोरेन सीएम बने. इस सरकार में भी चंपाई सोरेन जल संसाधन मंत्री के रूप में कार्य किया.